馮允謙新歌用自己名嚟起 本尊都想問點解...
2024年04月17日 21:01
東網電視
更多新聞短片
唱作歌手馮允謙(Jay)形象斯文淡定,填詞人黃偉文(Wyman)以Jay的好脾氣為新歌的創作靈感,創作出《JAY FUNG儀態訓練學院》,Jay對將自己的名放在歌名感到好奇,他說:「係Wyman諗㗎!我都有問點解?可能佢寫呢首歌嘅時候都會諗,點解Jay Fung平時或者出嚟做嘢,畀別人印象情緒比較冷靜,或者對任何事都會好正面或者冷靜。」新歌班底由June作曲,王雙駿編曲和監製,幾年前跟王雙駿合作《因愛之罪名》,已經好鍾意。今次再次合作,新歌比較難唱,笑言:「唔知點解每次同佢合作都會好爆和挑戰高難度,不過經過佢手嘅歌我都好有信心。」Jay自爆也會發脾氣,他說:「但同其他人合作時,會希望保持大家都舒服嘅狀態,係一種尊重。無論對方任何行為,我自己嘅行為都要盡量做好,唔好理人哋點樣做,會做自己,展現尊重嘅態度。」
新歌MV安排在一間高級餐廳場景,Jay坐在餐枱前,突然一班食客瘋狂搶食物,椅子都被撞跌,他們衝過Jay身邊時亦幾乎將他扯落地,Jay保持儀態繼續安坐位上,最後他看到一位小男孩沒有跟著去搶食物,於是上前拖着小男孩離開。Jay表示埋位前略施小計與小男孩混熟,他說:「之前拍微電影曾經同小朋友合作過,同小朋友拍MV就係第一次,其實我都係個大細路,同小朋友做對手戲最緊要係要同佢做朋友,先至有默契。同事準備咗好多零食,雖然我要Keep fit無得食,但我就攞去氹小朋友。」其實Jay對待小孩甚溫柔,給男孩講解劇情和練習走位排戲,慈父感爆燈。